- Hindi News
- दुनिया में बढ़ती जा रही है कैफीन पर निर्भरता
दुनिया में बढ़ती जा रही है कैफीन पर निर्भरता
एजेंसी -!-वाशिंगटन
पूरी दुनिया में अधिकांश लोग कॉफी पीकर दिन की शुरुआत करते हैं। लेकिन समय-समय पर इसके दुष्प्रभाव की चर्चा भी उठती रही है। ऐसी स्थिति में अमरीकी अधिकारी स्नैक्स और एनर्जी ड्रिंक में कैफीन की सुरक्षित मात्रा की जांच कर रहे हैं। कैफीन का कई खाद्य पदार्थों में होता है। चाय और कॉफी पीने वाले लोगों की निर्भरता इसमें मौजूद कैफीन पर बढ़ती जा रही है। एक विज्ञान पत्रिका के मुताबिक कैफीन दिमाग पर प्रभाव डालने वाली दुनिया की सबसे लोकप्रिय दवा है। एक अनुमान के मुताबिक अमरीका में 90 फीसदी से अधिक व्यस्क रोजाना इसका इस्तेमाल करते हैं। भारत में भी ऐसी ही स्थिति है। कॉफी में मौजूद कैफीन को लेकर अकसर सवाल उठते रहे हैं। लेकिन कोका कोला, स्टारबक्स और 5 ऑवर एनर्जी शॉट्स के देश अमरीका में वॉफेल, सूरजमुखी के बीजों और जेली बिंस जैसे खाद्य पदार्थों में कैफीन मिलाए जाने पर सवाल उठाए जा रहे हैं।
tgl_Latn hin_Deva hin_Deva kas_Deva hin_Deva